Plumbaginaceae


Plumbaginaceae je familija dikotiledonih biljaka iz reda Caryophyllales. Obuhvata 25 rodova sa oko 850 vrsta, raspoređenih u dve monofiletske potfamilije. Familija Plumbaginaceae je univerzalno prihvaćena u botaničkim klasifikacionim shemama, ali se u njima položaj familije i njene filogenetske afilijacije razlikuju. Familija Plumbaginaceae srodna je sa familijom troskota (Polygonaceae). 

Familija je rasprostranjena kosmopolitski, sa najviše predstavnika u Sredozemlju i Centralnoj Aziji. Poznati predstavnici su babina svila (Armeria), plumbago (Plumbago), mrežavica (Limonium) i vražemil (Goniolimon collinum). Veliki broj vrsta uzgaja se radi ukrašavanja dvorišta ili pravljenja ikebana. Vranjemil ili blitvina (Plumbago europaea) se koristi u narodnoj medicini.

Spoljašnje veze 

 Plumbaginaceae  u Watson L., Dallwitz M.J. 1992 — danas. The families of flowering plants: descriptions, illustrations, identification, information retrieval. Verzija: 27.4.2006.

Literatura 

Caryophyllales